ประกาศกรมวิชาการเกษตรประกาศกรมวิชาการเกษตรเรื่อง หลักเกณฑ์ วิธีการและเงื่อนไขการเข้าร่วมโครงการสถานที่รวบรวมเมล็ดพันธุ์ควบคุมที่มีคุณภาพพ.ศ. ๒๕๕๘[๑] ด้วยเมล็ดพันธุ์เป็นปัจจัยการผลิตทางการเกษตรที่สำคัญจัดได้ว่าเป็นต้นทางที่สำคัญในกระบวนการผลิตสินค้าเกษตรหากเริ่มต้นการเพาะปลูกด้วยเมล็ดพันธุ์ที่ไม่ได้มาตรฐาน แม้จะมีปุ๋ยที่ดีเหมาะสมกับพืชหรือวัตถุอันตรายทางการเกษตรที่ได้มาตรฐานก็มิอาจทำให้ผลิตผลทางการเกษตรได้คุณภาพคุ้มค่ากับการลงทุนเพื่อให้ผู้รวบรวมเมล็ดพันธุ์ควบคุมเพื่อการค้าประกอบธุรกิจอย่างถูกต้องตามกฎหมายและมีความรับผิดชอบต่อสังคม โดยรวบรวมเมล็ดพันธุ์ควบคุมที่มีคุณภาพและให้เกษตรกรเกิดความมั่นใจ ว่าได้ใช้เมล็ดพันธุ์ควบคุมที่มีคุณภาพได้มาตรฐานกรมวิชาการเกษตรจึงได้กำหนดหลักเกณฑ์ วิธีการและเงื่อนไขการเข้าร่วมโครงการสถานที่รวบรวมเมล็ดพันธุ์ควบคุมที่มีคุณภาพ ดังต่อไปนี้ข้อ๑ ประกาศนี้เรียกว่า ประกาศกรมวิชาการเกษตรเรื่อง หลักเกณฑ์ วิธีการและเงื่อนไขการเข้าร่วมโครงการสถานที่รวบรวมเมล็ดพันธุ์ควบคุมที่มีคุณภาพ พ.ศ.๒๕๕๘ข้อ๒ ประกาศนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ การยื่นคำขอเข้าร่วมโครงการสถานที่รวบรวมเมล็ดพันธุ์ควบคุมที่มีคุณภาพผู้ใดประสงค์จะเข้าร่วมโครงการสถานที่รวบรวมเมล็ดพันธุ์ควบคุมที่มีคุณภาพให้ยื่นคำขอตามแบบคำขอเข้าร่วมโครงการสถานที่รวบรวมเมล็ดพันธุ์ควบคุมที่มีคุณภาพ(แบบ สคว.๗) แนบท้ายประกาศนี้ ด้วยตนเองหรือทางไปรษณีย์ได้ที่กลุ่มสารวัตรเกษตรสำนักควบคุมพืชและวัสดุการเกษตร กรมวิชาการเกษตร เขตจตุจักร กรุงเทพฯ ๑๐๙๐๐ข้อ๔ คุณสมบัติของผู้เข้าร่วมโครงการสถานที่รวบรวมเมล็ดพันธุ์ควบคุมที่มีคุณภาพ๔.๑เป็นสถานที่รวบรวมเมล็ดพันธุ์ควบคุมที่ได้รับการรับรองตามมาตรฐาน GMP หรือ ISO หรือมาตรฐานที่เทียบเท่า ตามที่กรมวิชาการเกษตรพิจารณา๔.๒เป็นผู้ที่ได้รับใบอนุญาตรวบรวมเมล็ดพันธุ์ควบคุมเพื่อการค้าและแบบแจ้งรายละเอียดของเมล็ดพันธุ์ควบคุมที่ขออนุญาต๔.๓เป็นผู้รวบรวมเมล็ดพันธุ์ควบคุมที่ประกอบธุรกิจที่ถูกต้องตามกฎหมาย๔.๔ต้องไม่เป็นผู้ที่อยู่ระหว่างถูกดำเนินคดี หรือต้องคำพิพากษาของศาลอันถึงที่สุดให้ลงโทษจำคุก ปรับ หรือทั้งจำทั้งปรับ ตามพระราชบัญญัติพันธุ์พืช พ.ศ. ๒๕๑๘และที่แก้ไขเพิ่มเติม ยังไม่ถึง ๒ ปี ในวันที่ยื่นคำขอฯ ตามข้อ ๓ข้อ๕ เงื่อนไขผู้เข้าร่วมโครงการฯจะต้องปฏิบัติ ดังนี้๕.๑ต้องมีห้องปฏิบัติการตรวจสอบคุณภาพเมล็ดพันธุ์ ตามที่กรมวิชาการเกษตรพิจารณารับรอง เพื่อตรวจสอบคุณภาพเมล็ดพันธุ์ทุกครั้งที่มีการรวบรวมก่อนจำหน่าย๕.๒จัดทำแผ่นป้าย ห้ามสูบบุหรี่ ดื่มน้ำ รับประทานอาหารหรือเก็บอาหารในบริเวณที่รวบรวมเมล็ดพันธุ์๕.๓มีการจัดแบ่งสถานที่ในระบบการรวบรวมอย่างเป็นสัดส่วนและเหมาะสม๕.๔มีสถานที่เก็บเมล็ดพันธุ์ในห้องควบคุมอุณหภูมิ หรือสถานที่เก็บที่มีอากาศถ่ายเท๕.๕มีระบบการถ่ายเทอากาศ และป้องกันกำจัดฝุ่นละออง มิให้เกิดเหตุเดือดร้อน รำคาญหรืออันตรายต่อผู้อยู่ข้างเคียง บุคคล ทรัพย์อื่น และสิ่งแวดล้อม๕.๖มีระบบการควบคุมแมลง แมลงศัตรูในโรงเก็บ และสัตว์พาหะ๕.๗มีการจัดเก็บสารเคมีที่ใช้คลุกเมล็ดอย่างเหมาะสม๕.๘ต้องมีบริเวณพื้นที่กำจัดวัสดุเหลือทิ้งให้เหมาะสมและเพียงพอ๕.๙ ให้มีการจัดทำบัญชีการซื้อ-ขายและเอกสารแสดงแหล่งที่มาของเมล็ดพันธุ์ที่สามารถตรวจสอบได้ข้อ ๖ การพิจารณาการเข้าร่วมโครงการสถานที่รวบรวมเมล็ดพันธุ์ควบคุมที่มีคุณภาพ๖.๑เมื่อเจ้าหน้าที่ได้รับคำขอตาม ข้อ ๓ และได้ตรวจสอบแล้วให้เสนอคณะอนุกรรมการดำเนินโครงการสถานที่รวบรวมเมล็ดพันธุ์ควบคุมที่มีคุณภาพตรวจสอบคุณสมบัติของผู้เข้าร่วมโครงการฯ ตามที่กำหนดไว้ใน ข้อ ๔และเงื่อนไขที่กำหนดไว้ใน ข้อ ๕หากเป็นไปตามข้อกำหนดให้เสนอความเห็นต่อคณะกรรมการดำเนินโครงการสถานที่รวบรวมเมล็ดพันธุ์ควบคุมที่มีคุณภาพเพื่อพิจารณาและเสนออธิบดีกรมวิชาการเกษตร อนุมัติต่อไป๖.๒หนังสือรับรองการเข้าร่วมโครงการสถานที่รวบรวมเมล็ดพันธุ์ควบคุมที่มีคุณภาพ (แบบสคว.๘) มีอายุ ๓ ปี นับแต่วันออกหนังสือรับรองและหากประสงค์จะขอต่ออายุหนังสือรับรองให้ยื่นคำขอต่ออายุฯตามแบบคำขอต่ออายุหนังสือรับรองการเข้าร่วมโครงการสถานที่รวบรวมเมล็ดพันธุ์ควบคุมที่มีคุณภาพ(แบบ สคว.๙) ก่อนวันหมดอายุไม่น้อยกว่า ๓๐ วัน ณ สถานที่ตาม ข้อ ๓ข้อ๗ ผู้ใดไม่ปฏิบัติตามหลักเกณฑ์วิธีการ และเงื่อนไขที่กรมวิชาการเกษตรกำหนดไว้ในประกาศนี้หรือในภายหลังปรากฏว่าผู้เข้าร่วมโครงการฯเป็นผู้มีคุณสมบัติไม่ครบถ้วนตามที่ข้อกำหนดกรมวิชาการเกษตรจะพิจารณาทำการยกเลิกหนังสือรับรองการเข้าร่วมโครงการฯผู้เข้าร่วมโครงการฯที่ถูกยกเลิกหนังสือรับรองฯ ไม่มีสิทธิใช้หนังสือรับรองและป้ายสัญลักษณ์ และต้องส่งหนังสือรับรองฯและป้ายสัญลักษณ์คืน กรมวิชาการเกษตรภายใน ๓๐ วัน นับแต่วันที่ได้รับแจ้งการยกเลิกการเข้าร่วมโครงการฯประกาศ ณ วันที่ ๑๖พฤศจิกายน พ.ศ. ๒๕๕๘สมชาย ชาญณรงค์กุลอธิบดีกรมวิชาการเกษตร[เอกสารแนบท้าย]๑. คำขอสมัครเข้าร่วมโครงการสถานที่รวบรวมเมล็ดพันธุ์ควบคุมที่มีคุณภาพ(สคว.๗)๒. หนังสือรับรองการเข้าร่วมโครงการสถานที่รวบรวมเมล็ดพันธุ์ควบคุมที่มีคุณภาพ (สคว.๘)๓. คำขอต่ออายุหนังสือรับรองการเข้าร่วมโครงการสถานที่รวบรวมเมล็ดพันธุ์ควบคุมที่มีคุณภาพ (สคว.๙)(ดูข้อมูลจากภาพกฎหมาย)กัญฑรัตน์/ปริยานุช/จัดทำ๑๘ มกราคม ๒๕๕๙นุสรา/ตรวจ๒๙ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนที่ ๔ ง/หน้า ๓๕/๑๔ มกราคม ๒๕๕๙